# Službeni list C 204A/28.

| | ISSN 1977-1088 |
| --- | --- |
| Službeni list
  Europske unije | C 204A |
| | |
| Hrvatsko izdanje | Informacije i objave | Godište 60.28. lipnja 2017. |

ISSN 1977-1088

Službeni list

Europske unije

C 204A

Hrvatsko izdanje

Informacije i objave

Godište 60.28. lipnja 2017.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2017/C 204 A/01 | Europski ured za borbu protiv prijevara (OLAF) – Oglas za slobodno radno mjesto glavnog direktora (razred AD 15) – Bruxelles – Zapošljavanje člana privremenog osoblja Članak 2. točka (a) Uvjeta zaposlenja ostalih službenika – COM/2017/10373 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2017/C 204 A/01

Europski ured za borbu protiv prijevara (OLAF) – Oglas za slobodno radno mjesto glavnog direktora (razred AD 15) – Bruxelles – Zapošljavanje člana privremenog osoblja Članak 2. točka (a) Uvjeta zaposlenja ostalih službenika – COM/2017/10373

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 28.6.2017 | HR | Službeni list Europske unije | CA 204/1 |
| --- | --- | --- | --- |

28.6.2017

HR

Službeni list Europske unije

CA 204/1

---

Europski ured za borbu protiv prijevara (OLAF)

Oglas za slobodno radno mjesto glavnog direktora (razred AD 15) – Bruxelles

Zapošljavanje člana privremenog osoblja Članak 2. točka (a) Uvjeta zaposlenja ostalih službenika

COM/2017/10373

(2017/C 204 A/01)

Europska komisija želi zaposliti glavnog direktora Europskog ureda za borbu protiv prijevara (OLAF) kao člana privremenog osoblja na razdoblje od sedam godina.

O nama

Borba protiv prijevara i ostalih nezakonitih aktivnosti koje utječu na financijske interese Europske unije ključna je za vjerodostojnost europskog projekta.

U tu svrhu OLAF, jedna od Glavnih uprava Europske komisije, istražuje navodne prijevare i ostale nezakonite aktivnosti koje imaju financijske posljedice za proračun Europske unije te, općenito, izvršava operativne kompetencije Komisije u području zaštite financijskih interesa Europske unije, pruža pomoć državama članicama u borbi protiv prijevara i priprema zakonodavne i regulatorne inicijative Komisije u tom području.

Glavni direktor OLAF-a u istragama ima zakonsku neovisnost. Ovlasti OLAF-a za provođenje neovisnih istraga odnose se na sve institucije i tijela Europske unije te na gospodarske subjekte povezane s proračunom Europske unije u državama članicama i trećim zemljama.

Osim istražnih aktivnosti koje OLAF provodi potpuno neovisno, Ured, kao i ostale Glavne uprave Komisije, izrađuje i provodi politike u okviru svojeg područja nadležnosti uz političko usmjeravanje Komisije.

Provedbu njegove istražne funkcije prati nadzorni odbor koji se sastoji od pet neovisnih osoba izvan Komisije.

Pravni okvir kojim se utvrđuju ciljevi i zadaci OLAF-a te njegovo djelovanje nalazi se u Uredbi (EU, Euratom) br. 883/2013 Europskog parlamenta i Vijeća (1).

Opis radnog mjesta

Glavni direktor odgovoran je za istražne aktivnosti OLAF-a te djeluje potpuno neovisno.

Glavni direktor redovito izvješćuje Europski parlament, Vijeće, Komisiju i Revizorski sud o rezultatima istraga koje je proveo Ured, o poduzetim mjerama i problemima na koje se naišlo, uz poštovanje povjerljivosti tih istraga, legitimnih prava umiješanih osoba i informatora te, prema potrebi, nacionalnog prava koje se primjenjuje na sudske postupke.

Glavni direktor svake godine u okviru godišnjeg plana upravljanja određuje prioritete istražne politike Ureda i prije objavljivanja prosljeđuje ih nadzornom odboru.

Glavni direktor redovito obavješćuje nadzorni odbor o aktivnostima Ureda, provedbi njegove istražne funkcije i mjera poduzetih na temelju istraga kako bi se nadzornom odboru omogućilo da ispuni svoje funkcije i ocijeni učinak u tom području.

Osim toga, pod nadzorom povjerenika odgovornog za zaštitu financijskih interesa Europske unije, Glavni direktor upravlja OLAF-ovim doprinosom u izradi Komisijine strategije protiv prijevara; odgovoran je i za OLAF-ovu pomoć državama članicama uspostavljanjem bliske i redovite suradnje između njihovih nadležnih tijela kako bi se koordinirale aktivnosti usmjerene na zaštitu financijskih interesa Europske unije izradom i razradom metoda za sprječavanje i suzbijanje prijevara.

Glavni direktor upravlja OLAF-om u skladu s opisom zadaća i godišnjim operativnim programom rada utvrđenim pod njegovom nadležnošću.

Glavni direktor bit će odgovoran za Glavnu upravu koju čine četiri uprave i približno 500 zaposlenika. Upravljat će proračunom od približno 80 milijuna eura. Izradit će i dostaviti neovisan preliminarni nacrt proračuna za koji će biti dužnosnik za ovjeravanje.

U skladu s uvjetima članka 17. stavka 1. Uredbe (EU, Euratom) br. 883/2013 mandat glavnog direktora OLAF-a traje sedam godina i ne može se produljivati.

Traženi profil

Kandidati bi trebali:

| — | imati znatno profesionalno iskustvo i dokazan uspjeh u područjima povezanima s aktivnostima OLAF-a; dokazana stručnost ili iskustvo u izvršavanju visoke sudske ili izvršne istražne funkcije bili bi poželjni, a iskustvo na međunarodnoj razini smatrat će se prednošću; |
| --- | --- |

—

imati znatno profesionalno iskustvo i dokazan uspjeh u područjima povezanima s aktivnostima OLAF-a; dokazana stručnost ili iskustvo u izvršavanju visoke sudske ili izvršne istražne funkcije bili bi poželjni, a iskustvo na međunarodnoj razini smatrat će se prednošću;

| — | dokazati snažna rukovoditeljska, upravljačka i komunikacijska postignuća na razinama strateškog i unutarnjeg upravljanja, uključujući upravljanje velikim timovima i financijskim sredstvima; |
| --- | --- |

—

dokazati snažna rukovoditeljska, upravljačka i komunikacijska postignuća na razinama strateškog i unutarnjeg upravljanja, uključujući upravljanje velikim timovima i financijskim sredstvima;

| — | izvrsno poznavati vodeća pravna i praktična pitanja koja se mogu pojaviti u borbi protiv prijevara i kaznenim postupcima u tom području; |
| --- | --- |

—

izvrsno poznavati vodeća pravna i praktična pitanja koja se mogu pojaviti u borbi protiv prijevara i kaznenim postupcima u tom području;

| — | biti iznimni i dinamični stručnjaci s dobrom sposobnošću rasuđivanja te visokom sposobnošću konceptualnog razmišljanja i razrade jasne strateške vizije za ostvarenje ciljeva OLAF-a; |
| --- | --- |

—

biti iznimni i dinamični stručnjaci s dobrom sposobnošću rasuđivanja te visokom sposobnošću konceptualnog razmišljanja i razrade jasne strateške vizije za ostvarenje ciljeva OLAF-a;

| — | imati izvrsne vještine izgradnje međuljudskih odnosa, vještine donošenja odluka te komunikacijske i pregovaračke vještine te imati sposobnost izgradnje radnih odnosa s dionicima temeljenih na povjerenju; |
| --- | --- |

—

imati izvrsne vještine izgradnje međuljudskih odnosa, vještine donošenja odluka te komunikacijske i pregovaračke vještine te imati sposobnost izgradnje radnih odnosa s dionicima temeljenih na povjerenju;

| — | biti sposobni za rad u složenom multikulturnom okruženju te motivirati i voditi timove u ostvarivanju njihova punog potencijala; |
| --- | --- |

—

biti sposobni za rad u složenom multikulturnom okruženju te motivirati i voditi timove u ostvarivanju njihova punog potencijala;

| — | pokazati razumijevanje i predanost u pogledu neovisnosti i zaštite temeljnih prava neophodnih u istražnoj ulozi; |
| --- | --- |

—

pokazati razumijevanje i predanost u pogledu neovisnosti i zaštite temeljnih prava neophodnih u istražnoj ulozi;

| — | izvrsno poznavati institucionalni i pravni okvir Unije. |
| --- | --- |

—

izvrsno poznavati institucionalni i pravni okvir Unije.

Kriteriji prihvatljivosti

| 1. | Kandidati moraju biti državljani jedne od država članica EU-a. |
| --- | --- |

1.

Kandidati moraju biti državljani jedne od država članica EU-a.

| 2. | Kandidati moraju imati:






  i. | stupanj obrazovanja koji odgovara završenom sveučilišnom studiju, potvrđen diplomom ako je redovito trajanje studija najmanje četiri godine; |
| --- | --- | --- |

2.

Kandidati moraju imati:

i.

stupanj obrazovanja koji odgovara završenom sveučilišnom studiju, potvrđen diplomom ako je redovito trajanje studija najmanje četiri godine;

| ii. | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine. |
| --- | --- |

ii.

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine.

| 3. | Kandidati moraju imati najmanje 15 godina profesionalnog iskustva nakon završetka studija koje je stečeno nakon stjecanja kvalifikacija te bilo kakvog drugog potrebnog iskustva navedenog u prethodnoj točki 2., po mogućnosti u području koje je relevantno za misiju OLAF-a. Najmanje pet godina navedenog profesionalnog iskustva mora biti rukovoditeljsko iskustvo na visokoj razini (2) te bi trebalo uključivati izravno iskustvo u području relevantnom za ovo radno mjesto. |
| --- | --- |

3.

Kandidati moraju imati najmanje 15 godina profesionalnog iskustva nakon završetka studija koje je stečeno nakon stjecanja kvalifikacija te bilo kakvog drugog potrebnog iskustva navedenog u prethodnoj točki 2., po mogućnosti u području koje je relevantno za misiju OLAF-a. Najmanje pet godina navedenog profesionalnog iskustva mora biti rukovoditeljsko iskustvo na visokoj razini (2) te bi trebalo uključivati izravno iskustvo u području relevantnom za ovo radno mjesto.

| 4. | Kandidati moraju imati temeljito znanje jednog od službenih jezika institucija Europske unije i odgovarajuće poznavanje još jednog od tih službenih jezika (3). Komisije za odabir provjerit će tijekom intervjua ispunjavaju li kandidati zahtjev u pogledu odgovarajućeg poznavanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku. |
| --- | --- |

4.

Kandidati moraju imati temeljito znanje jednog od službenih jezika institucija Europske unije i odgovarajuće poznavanje još jednog od tih službenih jezika (3). Komisije za odabir provjerit će tijekom intervjua ispunjavaju li kandidati zahtjev u pogledu odgovarajućeg poznavanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku.

| 5. | Kandidati moraju moći završiti puni sedmogodišnji mandat prije nego što navrše dob za umirovljenje, koja je za privremeno osoblje Europske unije utvrđena kao kraj mjeseca u kojem osoba navrši 66 godina (vidjeti članak 47. Uvjeta zaposlenja ostalih službenika i članak 52. točku (a) Pravilnika o osoblju (4)), što se iznimno može produljiti do 70. godine. |
| --- | --- |

5.

Kandidati moraju moći završiti puni sedmogodišnji mandat prije nego što navrše dob za umirovljenje, koja je za privremeno osoblje Europske unije utvrđena kao kraj mjeseca u kojem osoba navrši 66 godina (vidjeti članak 47. Uvjeta zaposlenja ostalih službenika i članak 52. točku (a) Pravilnika o osoblju (4)), što se iznimno može produljiti do 70. godine.

Neovisnost i izjava o sukobu interesa

Kandidati moraju potpisati izjavu kojom se obvezuju da će djelovati neovisno u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Odabir i uvjeti zapošljavanja

Europska komisija glavnog će direktora zaposliti kao privremenog službenika nakon postupka odabira koji će se provesti kako je opisano u Preglednom dokumentu o politici zapošljavanja viših dužnosnika (5), nakon što nadzorni odbor OLAF-a izda pozitivno mišljenje o postupku odabira koji je primijenila Europska komisija te nakon savjetovanja s Europskim parlamentom i Vijećem.

Tijekom tog postupka odabira kandidati koje je na intervju pozvao savjetodavni odbor Europske komisije za imenovanja prethodno moraju pristupiti cjelodnevnom testiranju koje organiziraju vanjski konzultanti u centru za procjenu kandidata.

Zbog funkcionalnih razloga te kako bi se postupak odabira u interesu kandidata i institucije završio što je prije moguće, Europska komisija taj postupak provodi samo na engleskom i/ili francuskom jeziku. Pobrinut će se da izvorni govornici tih dvaju jezika nemaju neprimjerenu prednost.

Nakon postupka odabira, od nadzornog odbora OLAF-a zatražit će se mišljenje o provedenom postupku odabira. Nakon pozitivnog mišljenja Komisija sastavlja popis imena kandidata s odgovarajućim kvalifikacijama koji su sposobni za izvršenje dužnosti glavnog direktora OLAF-a. Taj se popis predaje Europskom parlamentu i Vijeću na savjetovanje. Od kandidata se može zatražiti da se predstave pred nadležnim odborom (odborima) u Europskom parlamentu i/ili pred Vijećem te da odgovore na pitanja koja im se mogu postaviti tom prilikom.

Europska komisija uspješnog će kandidata zaposliti kao privremenog službenika u skladu s člankom 2. točkom (a) Uvjeta zaposlenja ostalih službenika (6). Plaće i uvjeti zaposlenja uvjeti su za privremenog službenika razreda AD 15 koji izvršava dužnost koja odgovara radnom mjestu glavnog direktora.

Kandidatima napominjemo da je, u skladu s Uvjetima zaposlenja ostalih službenika, svaki novi član osoblja obvezan uspješno odraditi probni rad od devet mjeseci.

Imenovanje će se izvršiti u Bruxellesu. Očekuje se da će izabrani kandidat preuzeti dužnost u veljači 2018.

Jednake mogućnosti

Europska komisija primjenjuje politiku jednakih mogućnosti. S obzirom na nisku zastupljenost žena na rukovoditeljskim funkcijama, Europska komisija posebno pozdravlja prijave kandidatkinja.

Postupak prijave

Ovo radno mjesto može se objaviti zajedno s drugim radnim mjestima viših dužnosnika. Ako se kandidat želi prijaviti za više radnih mjesta, mora dostaviti posebnu prijavu za svako radno mjesto. Tijekom prijave treba obratiti pozornost i odabrati odgovarajuće radno mjesto. Nije moguće zatražiti prijenos prijave s jednog radnog mjesta na drugo.

Prije podnošenja prijave kandidati moraju provjeriti ispunjavaju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo te jezične sposobnosti. Neispunjavanje bilo kojeg od tih uvjeta prihvatljivosti dovodi do automatskog isključivanja kandidata iz postupka odabira.

Kandidati se moraju prijaviti internetom na web-mjestu

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na različite faze postupka.

Potrebno je imati važeću adresu e-pošte. Ona se upotrebljava za potvrdu registracije i korespondenciju tijekom različitih faza postupka odabira. Stoga su kandidati dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u formatu PDF i u elektronički obrazac prijave unijeti motivacijsko pismo (najviše 8 000 znakova).

Nakon završetka elektroničke prijave kandidati primaju poruku e-pošte kojom se potvrđuje da je njihova prijava registrirana. U poruci e-pošte nalazi se i registracijski broj koji se upotrebljava kao referentni broj kandidata u svim pitanjima povezanima s njihovom prijavom. Postupak registracije prijave završen je tek kada kandidat dobije referentni broj prijave. Time se potvrđuje da su podaci koje je unio registrirani.

Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu pratiti postupak obrade svoje prijave na internetu. Europska komisija izravno će obavještavati kandidate o statusu njihove prijave.

Ako se kandidat zbog invaliditeta ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Senior Management and CCA, SC11 8/55, B – 1049 Brussels, Belgium, uz jasno navedenu sljedeću napomenu: Vacancy for the function of Director-General OLAF (COM/2017/10373), s tim da datum poštanskog pečata ne smije biti dan nakon isteka roka za podnošenje prijave. Sva daljnja komunikacija između kandidata i Komisije odvijat će se poštom. U tom slučaju kandidat uz prijavu mora priložiti potvrdu o invaliditetu koju je izdalo ovlašteno tijelo. Na posebnom listu papira mora navesti i sve posebne uvjete koji mu se trebaju osigurati kako bi mu se olakšalo sudjelovanje u postupku odabira.

U slučaju potrebe za dodatnim informacijama i/ili u slučaju tehničkih poteškoća, kandidati se mogu obratiti e-poštom na adresu HR-SM-vacancies@ec.europa.eu

Rok za prijavu

Rok za prijavu jest 27. srpnja 2017. Nakon 12 sati (podne) prema briselskom vremenu prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih nekoliko dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka, pa će ga morati ponoviti. Nakon isteka roka za prijavu više se nećete moći prijaviti. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad odborā za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata. Svi zahtjevi za informacije upućuju se na HR-SM-vacancies@ec.europa.eu.

Zaštita osobnih podataka

Europska komisija jamči da se osobni podaci kandidata obrađuju na način utvrđen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima EU-a i o slobodnom kretanju takvih podataka (7).

---

(1)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

(2)  U svojem životopisu kandidat mora barem za tih pet godina rukovoditeljskog iskustva na visokoj razini navesti sljedeće: 1. naziv rukovoditeljskog radnog mjesta i dužnosti koje je obnašao na rukovoditeljskom položaju, 2. broj podređenih članova osoblja, 3. iznos sredstava kojima je upravljao i 4. broj hijerarhijskih razina iznad i ispod svoje te broj rukovoditelja svoje razine.

(3)  http://ec.europa.eu/education/official-languages-eu-0_hr

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(5)  http://ec.europa.eu/civil_service/docs/official_policy_hr.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(7)  SL L 8, 12.1.2001., str. 1.

---